**Praktické rady na využitie šablóny BAKALÁrSKej / diplomovej práce na VŠMP ISM Slovakia v PRešove**

Červeno vyznačený text v šablóne slúži ako pomôcka. Do finálneho textu ho nezaraďujte, v niektorých prípadoch (titulné listy) je nutné ho nahradiť príslušnými údajmi.

Všetky preddefinované časti je nutné vyplniť textom. Šablóna je povinná, nie je možné vytvárať iné kapitoly (len podkapitoly).

Rozsah práce určuje zadávateľ práce, pričom odporúčaný rozsah je nasledovný (určujúcim údajom rozsahu práce je počet znakov vrátane medzier):

* + bakalárska práca (BP): 30 až 40 normostrán bez príloh (54 000 až 72 000 znakov vrátane medzier),
  + diplomová práca (DP): 60 až 80 normostrán bez príloh (108 000 až 144 000 znakov vrátane medzier).

V prácach ekonomického charakteru (Katedra ekonomiky manažmentu a marketingu) by výsledky práce spravidla mali prevyšovať teoretickú a tvoriť zhruba 2/3 textu. V prácach orientovaných na spoločenské vedy – etiku a filozofiu (Katedra spoločenských vied) študent autorsky môže pracovať už v teoretickej časti, preto môže byť pomer medzi empirickou časťou a teoretickou časťou práce pokojne aj opačný. V prípade týchto prác (Katedra spoločenských vied) sa teda umožňuje akýkoľvek pomer medzi empirickou a teoretickou časťou.

Používame štandardný formát stránky A4 (210 x 297 mm).

Okraje stránky: ľavý okraj stránky: 3,5 cm; horný, dolný: 2,5 cm, pravý okraj stránky: 1,5 cm.

Pre základný text sa používa pätkové proporcionálne písmo - Times New Roman, 12 pt. Riadkovanie 1,5; odsadenie prvého riadku odseku 0,5; zarovnanie do bloku (pre zrýchlené formátovanie je možné jednoducho využiť výbery štýlov pre DP v tejto šablóne – DP – nadpis 2, DP – text a pod.).

Práca je tlačená na biely papier formátu A4 (210 x 297 mm), jednostranná tlač. Práca sa odovzdáva v dvoch výtlačkoch v pevnej väzbe. Práca je písaná čiernym písmom tak, aby bola dobre čitateľná. Obal záverečnej práce: čierne dosky – zlaté písmo.

Bakalárska / diplomová práca rieši štruktúrovaný problém na základnej úrovni, tomu by mali zodpovedať aj použité metódy výskumu a zdroje – minimálne 15 (optimálne 30) zdrojov (u diplomovej práce minimálne 25 zdrojov, optimálne 50). Záverečná práca by sa mala opierať o čím viac zdrojov, koľko si vieme k téme zabezpečiť. Jednoducho čím viac, tým lepšie. Očakáva sa, že študent zvládne využívanie zdrojov v iných jazykoch (podmienkou sú aspoň 3 zahraničné zdroje u BP a aspoň 6 zahraničných zdrojov u DP). České zdroje sa v tomto prípade nepočítajú ako zahraničné. Je potrebné snažiť sa aj o aktuálnosť zdrojov, čím viac nových diel, ktorými prezentujete aktuálny stav skúmania danej problematiky (ideálne max. 5-8 rokov staré diela). Tým nie je povedané, že stále nefalzifikované vedecké výsledky staršieho dáta nesmú byť použité.

Citovania – využívame tzv. harvardský systém, najdôležitejšie však je dbať na to, aby sme v práci dodržiavali jednotný spôsob citacie. Ak raz používam citácie formou zátvorky (Autor 2016), musí to byť dodržané v celej práci a nemôžu sa niekde použiť citácie pod čiarou a niekde v texte!

Práca, ktorú píšeme, bude odoslaná na kontrolu do centrálneho registra záverečných prác. Počas tejto kontroly sa posudzuje miera zhody s inými prácami a publikáciami vôbec. Preto je nutné dbať na to, aby naša práca nebola plagiátom! Tomu dokážeme zabrániť dôsledným citovaním a vlastným samostatne písaným parafrázovaním citovaných diel.

**Vysoká škola medzinárodného podnikania  
ISM Slovakia v Prešove**

**NÁZOV PRÁCE**

rok predloženia

meno, priezvisko, akademické tituly a vedecko-pedagogické tituly autora

**Vysoká škola medzinárodného podnikania  
ISM Slovakia v Prešove**

**Názov práce**

Označenie práce (napr. Bakalárska práca)

Študijný program: Názov študijného programu

Študijný odbor: Číslo – názov študijného odboru

Školiace pracovisko: Názov katedry

Vedúci práce: Titul, meno a priezvisko vedúceho

**miesto a rok predloženia**

meno, priezvisko, akademické tituly a vedecko-pedagogické tituly autora

Vysoká škola medzinárodného  
podnikania ISM Slovakia v Prešove

**ZADANIE ZÁVEREČNEJ PRÁCE**

Zadanie záverečnej práce nevkladáte do elektronickej verzie práce. Mali by ste ho dostať od svojho vedúceho práce, alebo sami si v systéme AiS dáte vygenerovať "Tlač zadania ZP". Toto zadanie sa potom vloží IBA DO TLAČENEJ VERZIE PRÁCE pred jej zviazaním, na miesto tejto strany.

**VYHLÁSENIE**

Čestne vyhlasujem, že som bakalársku / diplomovú prácu s názvom „Názov bakalárskej / diplomovej práce“ vypracoval/a samostatne s pomocou uvedenej odbornej literatúry a ďalších informačných zdrojov a na základe svojich praktických vedomostí, skúseností a schopností.

V Prešove, 1. januára 2024 ……………………………………………………  
 vlastnoručný podpis

Abstrakt

PRIEZVISKO, Meno: *Názov práce*. [Bakalárska práca / Diplomová práca]. Vysoká škola medzinárodného podnikania ISM Slovakia v Prešove. Názov katedry. Vedúci práce: Meno a Priezvisko vedúceho s titulmi. Stupeň odbornej kvalifikácie: bakalár / magister. Prešov: VŠMP ISM, 202X, XX s., XXX XXX znakov s medzerami.

Text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text.

Abstrakt musí v krátkej podobe informovať o týchto troch základných bodoch:

1. Cieľ práce,
2. Využitých metódach (metódach) a dátach,
3. Zistenia (zásadné výsledky vyplývajúce z práce, vrátane potenciálneho prínosu práce, vplyvu práce).

Vzhľadom na dĺžku textu abstraktu (max. 1500 znakov vrátane medzier) je dôležité vecné vyjadrenie. Text v abstrakte tiež neobsahuje žiadne grafické prvky ani citácie. Abstrakt je pre čitateľov prvým zoznámením, a preto by mal zaujať a naladiť k ďalšiemu čítaniu. Abstrakt musí byť z odborného hľadiska atraktívny.

Kľúčové slová:

Nejde o najčastejšie využité slová v texte, ale o kľúčové slová v kontexte obsahu a cieľa práce. Udáva sa 5-7 kľúčových slov v slovenskom jazyku. Napr.: Veda, výskum, inovácie, výrobné podniky, týždeň vedy a techniky, dlhodobý zámer Slovenskej republiky.

Abstract

PRIEZVISKO, Meno: *Názov práce in English*. [Bachelor thesis / Diploma thesis]. College of International Business ISM Slovakia in Prešov. Názov katedry in English. Thesis Supervisor: Meno a Priezvisko vedúceho s titulmi. Qualification Level: Bachelor / Master. Prešov: VSMP ISM, 202X, XX pp., XXX XXX characters with spaces.

Text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text, text.

Keywords:

Social services, quality, Roznava, counseling, senior.

**Obsah**

[Zoznam tabuliek a obrázkov 1](#_Toc176882392)

[Zoznam použitých skratiek 2](#_Toc176882393)

[Úvod 3](#_Toc176882394)

[1. Teoretická časť 5](#_Toc176882395)

[1.1 Ukážka nadpisu druhej úrovne 6](#_Toc176882396)

[1.1.1 Ukážka nadpisu tretej úrovne 6](#_Toc176882397)

[2. Metodológia 8](#_Toc176882398)

[3. Empirická časť 12](#_Toc176882399)

[3.1 Diskusia 14](#_Toc176882400)

[Záver 16](#_Toc176882401)

[Zoznam zdrojov 17](#_Toc176882402)

[Prílohy 20](#_Toc176882403)

Obsah je potrebné vždy po dokončení celej práce aktualizovať, rovnako tak je potrebné aktualizovať po dokončení celej práce zoznamy tabuliek, obrázkov či grafov.

# Zoznam tabuliek a obrázkov

Zoznam tabuliek a obrázkov sa používa vždy, pokiaľ práca obsahuje tabuľky a obrázky (prípadne grafy).

[Obrázok 1: Vývoj HDP Slovenska v rokoch 2005-2017 5](#_Toc175667497)

[Tabuľka 1: Skratky veličín 6](#_Toc175667501)

[Tabuľka 2: Využívanie samoobslužných pokladníc podľa vekovej kategórie 6](#_Toc175667502)

# Zoznam použitých skratiek

Zoznam použitých skratiek – nedávať bežne používané skratky typu „a pod.“, „atď.“, „tj.“, „č.“. Tento zoznam sa nepoužíva v prípade prác, ktoré sa nezaoberajú nejakou špecifickou problematikou, ktorá by nebola všeobecne známa. Nemusíme vysvetľovať skratky typu EÚ, OSN, HDP, skôr iba v prípade špecializovanej témy, kde sa využívajú špeciálne skratky, ktoré verejnosť bežne nepozná. Ak takéto špeciálne skratky nepoužívate, túto stranu je potrebné celú vymazať.

# Úvod

V úvode kvalifikačnej práce autor zoznámi čitateľov s témou práce. Je tu zdôvodnený výber témy a vysvetlený aktuálny spoločenský dopyt po riešení daného problému a po výsledkoch. Úvod sa píše formou súvislého textu bez grafických prvkov, bez odrážok, bez zvýrazňovania, bez poznámok pod čiarou a pod. Odborné fakty týkajúce sa danej tematiky sú riadne citované. Zároveň sú zdroje vložené v zozname zdrojov. Rozsah tejto kapitoly je cca 1-2 strany A4.

Na konci úvodu býva bežne uvedený cieľ práce. Cieľ práce sám o sebe musí postupne logicky vychádzať z textu úvodu. Ďalej naplnenie cieľa musí byť možné empiricky overiť (výskumom). Z cieľa by už v úvode malo plynúť všeobecné poučenie. Tiež sa definujú výskumné otázky, ktoré vznikajú analýzou cieľa.

V práci si musíme zvoliť cieľ, ktorý je v našich silách dosiahnuť. Je chybou, ak za cieľ práce budeme považovať: nejaké vyriešenie ekonomickej alebo sociálnej problematiky na Slovensku. Na to práca nemá prostriedky. Príspevok k riešeniu je ako cieľ možný, pokiaľ prichádzame s nejakým inovatívnym riešením, ktoré sme schopní posunúť kompetentným osobám. Častou chybou je aj stanovenie si cieľa ako: Oboznámiť verejnosť, občanov s nejakou problematikou. Ak by sme to skutočne chceli naplniť, musí práca obsahovať aj plán ako bude nejaká ho časť tlačená, distribuovaná, zverejňovaná aby sa s ňou ľudia naozaj mohli oboznámiť. Dajme si pozor na presnú a realistickú formuláciu cieľov.

Ďalšou častou chybou, je uvádzanie rôznych cieľov v práci. Cieľ práce by mal byť vždy jeden, práca môže obsahovať ďalšie čiastočné ciele, tie však musia byť presne týmto termínom nazvané, ako čiastočné ciele, alebo ciele empirickej časti práce a pod. Nemali by byť zamieňané s hlavným cieľom práce.

# Teoretická časť

Teoretická časť obsahuje literárnu rešerš, ktorá je kritickým prehľadom súčasného stavu poznania riešenej témy a komparácie názorov jednotlivých autorov, zároveň je nevyhnutným východiskom pre výber vhodných metód riešenia problému a naplnenie cieľov práce. V jej rámci je potrebné kriticky zhodnotiť použité zdroje a preukázať komplexnú znalosť témy za použitia logickej argumentácie a empirických dôkazov (zdrojov).

Môžeme citovať formou:

Tzv. priame citácie (do úvodzoviek a označiť kurzívou), pokiaľ citujeme vyslovene nejakú poučku, definíciu – potom je v rámci citácie uvedený štandardne autor (priezvisko autora(ov) a rok publikácie + navyše strana, z ktorej bol daný text čerpaný). Odporúča sa využívať v minime prípadov (teoretická časť by nemala byť len prehľadom definícií a poučiek).

Napríklad: „*Školy sú často malé. Pomohlo by im, keby mohli zdieľať administratívu, IT služby či spomínaných psychológov.“* (Prekop 2020, s. 69).

Tzv. nepriame citácie (parafrázovaný text, spísané Vašimi slovami na základe prečítania nejakého zdroja). Aj keď preformulujete text, stále musíte uviesť zdroj, odkiaľ pochádza pôvodná myšlienka. Parafráza bez citácie je tiež považovaná za plagiátorstvo, pretože preberáte myšlienky iného autora bez uznania jeho práce. Odporúča sa využívať predovšetkým práve nepriame citácie.

Napríklad: Výukové metódy môžeme členiť podľa rôznych aspektov. V závislosti od vzťahu k praxi dospelého účastníka výučby môžeme deliť metódy na teoretické, teoreticko-praktické a praktické (Mužík 2010).

Pokiaľ je autorov daného zdroja viac, nevypisujeme všetky, ale uvádzame skratku „a kol.“ – viac ako 3 autori vrátane. Teda napríklad pri troch autoroch: (Joniaková, Gálik, Blštáková, 2016); pri štyroch autoroch: (Joniaková a kol., 2016).

Zásadné je tiež priebežne v texte citovať rôznych autorov, nebrať napríklad ½ strany A4 od jedného autora. Od jedného autora je možné ideálne vziať maximálne jeden odsek, následne preložiť ďalším autorom, porovnávať medzi sebou a pod.

Je dôležité si uvedomiť, že zdroje využité v literárnej teoretickej časti práce musia byť aktuálne. Rozsah kapitoly je cca 10-15 strán A4.

## Ukážka nadpisu druhej úrovne

Nesmú byť dva nadpisy a podnadpisy bezprostredne za sebou. Tu musí stáť nejaký text (napríklad uvádzajúci ďalšiu kapitolu).

### Ukážka nadpisu tretej úrovne

Každá kapitola aj každá podkapitola by mala spravidla obsahovať: Niekoľko citácií, alebo parafráz rôznych autorov a vlastné autorské zhodnotenie témy, minimálne v úvode a závere podkapitoly. Odporúča sa hlavne vyhnúť sa podkapitolám typu: Text text text (Autor XY 2000) Text text text (Autor XY 2000), Text text text (Autor XY 2000) a koniec podkapitoly.

# Metodológia

Pokiaľ je to možné, dáta sú v metodike podrobne popísané a charakterizované (hlavne u číselných údajov, napríklad pomocou základných štatistík ako je priemer, medián, modus, smerodajná odchýlka, rozptyl, prípadne ďalšie). Uvádza sa zdroj dát, časový rozsah dát, podoba dát, pri číslach tiež jednotky. V prípade metódy zberu dát (pokiaľ sa jedná napr. o vedecké pozorovanie, dotazovanie, či experiment) musí byť popísaná cesta k ich získaniu. Je tu popísaný konkrétny a presný postup spracovania dát a očakávané výsledky. U iných typov prác je možné popísať aj metódy využité v teoretickej časti práce (napríklad komparácia, teoretická analýza, prehľadová štúdia,...)

Pri spracovaní dát musí byť využitá najmenej jedna vedecká metóda. Metodika je dostatočne konkrétna a podrobná, aby bol čitateľ schopný na jej základe zopakovať autorov výskum, a pritom dôjsť k rovnakým výsledkom ako autor. Stanovená metodika nás dovedie k zodpovedaniu výskumných otázok a následne aj k naplneniu cieľa. Je používaný budúci čas.

Ak autor pri písaní práce vychádza z vlastnej profesnej činnosti, zamestnania, či inej vlastnej aktivity, je vhodné to priamo uviesť ako zdroj získavania informácií, či už priamo s názvom inštitúcie, alebo v anonymizovanej forme (napr. stredný podnik na východnom Slovensku).

Okrem opisu použitých metód sa konkrétne uvádza, kedy a na aké účely bude daná metóda použitá.

Metodológia by mala obsahovať opis použitých metód vo výsledkovej časti, aj s citáciami napr. využili sme case study, táto metóda má výhody také a také (Autor 1) , nevýhody také a také (Autor 2), atď. Najmä pri využití dotazníka je možné využiť metodológiu z renomovaného článku, od nejakej inštitúcie, ktorá vie spracovávať sociologické prieskumy a dotazníky. Pri prevzatí metodológie (samozrejme je nutné prepísať vlastnými slovami - parafrázovať) je nutné citovať daný zdroj informácií.

Rovnakým spôsobom, akým je štruktúrovaná metodika by mali byť štruktúrované výsledky. Rozsah tejto kapitoly je veľmi individuálny a závisí od zamerania práce a využitých metód. Všeobecne sa dá povedať, že by kapitola mala byť dlhá cca 1-3 strany A4.

Príklady konkrétnych metód na využitie:

• CASE STUDY (PRÍPADOVÁ ŠTÚDIA) - skúmanie jedného alebo niekoľkých prípadov, ktoré sú reprezentatívne pre širšiu problematiku

• KOMPARATÍVNA ANALÝZA - porovnávanie rôznych prípadov, modelov, teórií alebo dát za účelom identifikácie podobností a rozdielov, napríklad porovnanie údajov inštitúcií (napr.rôznych ekonomických výsledkov).

• POZOROVANIE - každý, kto využíva informácie z vlastnej pracovnej profesijnej činnosti

• INTERVIEW (ROZHOVORY) - strukturované, pološtruktúrované, volné… s niekým kto sa vyzná v tej oblasti a vie potvrdiť / vyvrátiť nejaké tézy - napr. ľuďmi v praxi, prípadne viacerými a porovnať tie získané výsledky.

• ŠTATISTICKÁ ANALÝZA - spracovanie a analýza číselných dát pomocou rôznych štatistických metód (napr. korelácia, regresia, analýza rozptylu).

• FINANČNÁ ANALÝZA - vyhodnocovanie finančných informácií, ktorý slúži na posúdenie finančného zdravia, výkonu a stability podniku.

• ANALÝZA ČASOVÝCH RAD - analyzovanie dát, ktoré sú zbierané alebo pozorované v priebehu času.

• ANALÝZA DOKUMENTOV (OBSAHOVÁ ANALÝZA) - Skúmanie a interpretácia existujúcich dokumentov (zákonov, zmlúv, archívnych materiálov, atď.) za účelom získania relevantných informácií pre výskum.

Tiež možno zahrnúť ostatné metódy výskumu (niekedy tiež označované ako metódy formálnej logiky):

• DEDUKCIA - proces odvodzovania špecifických záverov zo všeobecných premis pomocou logických pravidiel.

• INDUKCIA - metóda, ktorá sa snaží vyvodiť všeobecný záver na základe pozorovania špecifických prípadov.

• ANALÝZA - proces rozkladu komplexného problému, systému alebo fenoménu na menšie, jednoduchšie časti alebo prvky za účelom ich podrobného skúmania. Cieľom je identifikovať základné zložky, pochopiť ich funkciu, vzťahy medzi nimi a ich príspevok k fungovaniu celku.

• SYNTÉZA - proces spájania jednotlivých častí, zložiek alebo myšlienok, ktoré boli oddelené počas analýzy, za účelom vytvorenia koherentného a integrovaného celku. Syntéza často prináša nové poznatky alebo riešenia, ktoré vyplývajú z prepojenia rôznych elementov.

• GENERALIZÁCIA - informácie o jednotlivom jave alebo objekte sú vztiahnuté na celú triedu javov alebo objektov.

• EXPLANÁCIA - vysvetlenie určitého fenoménu alebo javu na základe logických, kauzálnych alebo teoretických princípov. Cieľom explanácie je urobiť daný jav zrozumiteľným tým, že sa objasnia jeho príčiny, podmienky alebo mechanizmy.

# Empirická časť a diskusia (Výsledky práce a diskusia)

V prácach ekonomického charakteru (Katedra ekonomiky manažmentu a marketingu) by sa táto časť mala nazývať ako „Výsledky práce a diskusia“. V prácach orientovaných na spoločenské vedy – etiku a filozofiu (Katedra spoločenských vied) by sa táto časť mala nazývať ako “Empirická časť a diskusia“.

Výsledky sú výstupom zvolenej metódy (metód). Mal by byť výrazný zreteľ na podrobné a zrozumiteľné vyjadrenie výsledkov – kľúčová je tiež vecnosť textu, pretože všetky prejavené formulácie s potenciálom úvah alebo diskusií nie sú žiaduce. Ďalej je nutné si uvedomiť potrebu logického zoradenia textu. Využité metóda(y) vo výsledkoch sú iba tie, ktoré boli uvedené v časti metodiky práce a dát.


Častým problémom výskumných častí prác býva logická chyba neúplnej indukcie a z toho prameniace zlé a nereálne predpoklady a závery. Napríklad ak robím prieskum na vzorke 100 ľudí, nemôžem výsledok prezentovať spôsobom: „prieskum ukázal, že ľudia na Slovensku, občania Slovenska... ani občania nášho regiónu si myslia, že...“ Vzorka musí byť primerane štatisticky relevantná stanoveným hypotézam a výsledkom. Preto si radšej dávajme ciele a preukazovanie záverov týkajúcich sa napr. „respondentov prieskumu“, alebo inej vzorky, ktorú si dokážeme realisticky štatisticky odôvodniť. Nezovšeobecňujme nekorektným spôsobom nad rámec možností našej práce!

Súčasťou výsledkov sú z dôvodu prehľadnosti prílohy typu tabuliek, grafov a schém, ktoré musia byť v texte riadne uvedené (okrem toho je podstatné aj ich označenie a uvedenie zdroja(ov)). Informácie z tabuliek, grafov a schém sa nesmú opakovať.

Rozsah empirickej časti v pomere k teoretickej časti je bližšie špecifikovaný v úvodných pokynoch pre písanie kvalifikačných prác v tejto šablóne.

Príklady formátovania obrázkov a tabuliek:

Obrázok 1: Vývoj HDP Slovenska v rokoch 2005-2017



Zdroj: Vlastné spracovanie podľa Novák 2016. \* Ak je tabuľka (graf, obrázok,..) priamo prevzatá z knihy, uvádza sa jej presná poloha- autor a strana (Novák 2016, s.50). Tento postup sa však neodporúča! Vhodnejšie je upraviť zdroj vlastným spracovaním, vtedy sa uvádza iba forma: podľa Novák 2016.

Medzi jednotlivými objektmi (tabuľky, grafy, obrázky…) by mal byť vždy aspoň krátky text (obrázky, tabuľky či grafy by nemali nasledovať bezprostredne za sebou).

Tabuľka 1: Skratky veličín

|  |  |  |
| --- | --- | --- |
| **Veličina** | **Jednotka** | **Značka** |
| dĺžka | meter | m |
| hmotnosť | gram | g |

Zdroj: Vlastné spracovanie.

Text, text, text. Napr. Tabuľka č. 2 prezentuje výsledky vyšetrovania na využívanie samoobslužných pokladníc v rozdelení podľa vekových kategórií.

Tabuľka 2: Využívanie samoobslužných pokladníc podľa vekovej kategórie

|  |  |  |  |  |  |
| --- | --- | --- | --- | --- | --- |
| Absolútna frekvencia | | | | | |
| **Veková kategória** | **Áno, pravidelne** | **Áno, občas** | **Skôr nie** | **Nie, nevyužívam** | **Celkový počet** |
| **od 26 rokov do 45 rokov** | 40 | 14 | 10 | 22 | **86** |
| **od 46 rokov do 65 rokov** | 28 | 22 | 16 | 23 | **89** |
| **65 rokov a viac** | 8 | 12 | 36 | 10 | **66** |
| **Celkový počet** | **91** | **55** | **70** | **77** | **293** |
| Relatívne početnosti podľa kategórií | | | | | |
| **Veková kategória** | **Áno, pravidelne** | **Áno, občas** | **Skôr nie** | **Nie, nevyužívam** | **Celkový počet** |
| **od 26 rokov do 45 rokov** | 46.5% | 16.3% | 11.6% | 25.6% | **100%** |
| **od 46 rokov do 65 rokov** | 31.5% | 24.7% | 18.0% | 25.8% | **100%** |
| **65 rokov a viac** | 12.1% | 18.2% | 54.5% | 15.2% | **100%** |
| **Vážený priemer** | 31.1% | 18.8% | 23.9% | 26.3% | **100%** |

Zdroj: Vlastné spracovanie na základe dotazníkového prieskumu.

## Diskusia

Sú tu pripomenuté a zodpovedané výskumné otázky. Je potrebné otázky formálne odlíšiť kurzívou. Text je teda členený podľa výskumných otázok. Každá výskumná otázka musí byť zodpovedaná. V Diskusii výsledkov sú skúmané, bližšie analyzované a v súvislostiach vysvetľované zistené výsledky a odhalené prípadné nedostatky a limity výskumu. Teda, je vykonaná analýza výsledkov s ohľadom na položené výskumné otázky. Autor môže porovnať svoje výsledky s inými autormi. Porovnávať môžeme samotné výsledky medzi sebou i nami zistené výsledky s teóriou rôznych autorov. Konkrétne môže porovnať svoje výsledky s autormi, ktorých spomína v teoretickej časti. Diskusia by mala obsahovať aj prínos práce, ktorú autor dosiahol, prípadne ako sa dajú výsledky ďalej použiť, či už v praxi, alebo v ďalšom vedeckom skúmaní problematiky. Kapitola je číslovaná podľa predchádzajúceho textu (napríklad aj 3.2, 3.3, 3.4. atď.) - v rámci empirickej časti môže byť niekoľko podkapitol, ale diskusia by vždy mala byť poslednou časťou empirickej časti. Rozsah tejto kapitoly je spravidla cca 1-3 strany A4, v prípade diplomovej práce adekvátne jej rozsahu viac.

# Záver

Záver je poslednou kapitolou práce a vlastne aj odpoveďou na úvod práce. Je teda odpoveďou na spoločenský dopyt či konkrétny problém, ktorý bol popísaný v úvode práce a následne definovaný v podobe cieľa práce. Nadväzuje vecne na diskusiu výsledkov. Autor uvedie cieľ v minulom čase. Následne sa zaoberá tým, do akej miery naplnil stanovený cieľ, a teda do akej miery uspokojil spoločenský dopyt či konkrétny problém. Následne prináša dôkazy o splnení cieľa práce. Prezentuje hlavné zistenie (findings). Tieto zistenia vychádzajú z Diskusia výsledkov. Pritom autor vykoná syntézu odpovedí na výskumné otázky a prípadne generalizuje výsledky pre cieľový segment (subjekty, ktoré budú inkasovať benefit z riešenia daného problému). Cieľ práce musí byť splnený a tiež musí byť explicitne v texte uvedené, že splnený bol a ako to bolo konkrétne dosiahnuté. Mali by sme v závere dokázať vyhodnotiť, či sa mi cieľ podarilo splniť. Ak áno, tak akým spôsobom? Napr. Našim cieľom bolo porovnať koncepciu A a koncepciu B, čo sa nám podarilo v druhej kapitole, kde sme porovnali diela autora X a autora Y ako zástupcov týchto koncepcií, atď. Ďalej sú tu uvedené limity cieľa a samotného výskumu (v čom tkveli obmedzujúce aspekty, ktoré do istej miery bránili plnému naplneniu výskumu). Rozsah tejto kapitoly je cca 1-3 strany A4 (Záver by mal byť o niečo dlhší ako kapitola Úvod).

# Zoznam zdrojov

Tu uvádzame všetky zdroje, ktoré boli využité a na ktoré bolo odkazované (bolo z nich citované). Je neprípustné uvádzať zdroje, ktoré neboli spracované. Zdroje triedime v abecednom poradí podľa citačnej normy ISO 690:2012. Príklady popisu dokumentov citácií podľa ISO 690:2012:

Knihy / Monografie

AUTOR, rok vydania. *Názov: podnázov*. Vydavateľské údaje (miesto: vydavateľ). Počet strán (nepovinné). ISBN.

Článok v časopise

AUTOR, rok vydania. Názov článku. *Názov zdrojového dokumentu (noviny, časopisy)*, ročník, číslo, rozsah strán. ISSN.

Článok zo zborníka a monografie

AUTOR, rok vydania. Názov článku. In: *Názov zborníka*. Miesto vydania: Vydavateľ, rozsah strán (strana od-do). ISBN.

Vedecko-kvalifikačné práce

AUTOR, rok vydania. *Názov práce*. Označenie druhu práce (dizertačná, doktorandská). Miesto vydania: Názov vysokej školy.

Výskumné správy

AUTOR, rok vydania. *Názov práce*. Druh správy (VEGA, priebežná správa). Miesto vydania: Názov inštitúcie.

Normy

Označenie normy, rok vydania. *Názov normy*.

Zákony

Označenie a číslo legislatívneho dokumentu, rok zverejnenia, skratka úradného dokumentu, v ktorom je zákon, vyhláška a pod. zverejnený (napr. Zb., Z.z.). *Názov dokumentu*. (*pozn.: Citujeme iba názov zákona, nie žiadnu internetovú stránku, na ktorej bol zákon zverejnený.*)

Elektronické dokumenty

VYDAVATEĽ (AUTOR), rok vydania. Názov dokumentu (článku). In: *Názov zdrojového dokumentu (časopisu)* [online]. Miesto vydania: Vydavateľ (nepovinné) [cit. deň.mesiac.rok]. Dostupné z: elektronický odkaz.

V samotnom zozname nemusíme diela deliť na vyššie spomenuté kategórie, ale uvádzame ich všetky spolu v abecednom poradí bez číslovania. Konkrétny príklad Zoznamu zdrojov záverečnej práce:

ČESKO, 1998. Zákon č. 111 z 22. apríla 1998 o vysokých školách a o zmene a doplnení ďalších zákonov (zákon o vysokých školách). In: *Zbierka zákonov Českej republiky*. s. 5388-5419. ISSN 1211-1244.

ČESKÝ ŠTATISTICKÝ ÚRAD, 2003. Národnostná štruktúra podľa druhu pobytu a štátneho občianstva. In: *Národnostné zloženie obyvateľstva* [online]. Praha: Český štatistický úrad, 18. októbra 2003 [cit. 12.3.2024]. Dostupné z: http://www.czso.cz/csu/2003edicniplan.nsf/t/57004FD454/$File/Kapitola4.pdf.

GAVUROVÁ, B. a R. DELINA, 2010. Approaches to measuring and managing performance and their application possiblities in enterprises. *Ekonomika a management podniku*, roč. 8, č. 1, s. 5-19. ISSN 1336-4103.

HÁLEK, V., 2013. *Predikcia finančnej tiesne podniku na základe vlastného bankrotného modelu CCB*. Hradec Králové: Gaudeamus. 248 s. ISBN 978-80-7435-325-3.

KUBOVIČ, A., 2009. Prehľad stavebných materiálov. *Technológia staviteľstva*, roč. 6, č. 4, s. 15-16. ISSN 1536-0110.

NOVOTNÁ, D., 2010. Šesť rokov výučby odboru knihovnícke a informačné systémy a služby. In: *Knižnice súčasnosti 2010: zborník z 18. konferencie*. Ostrava: Združenie knižníc SR, s. 168-173. ISBN 978 80 86249 59 9.

PAULSTON, Ch. B., ed., 2012. *The Handbook of intercultural discourse and communication* [online]. Malden, Mass: Wiley-Blackwell. Blackwell handbooks in linguistics [cit. 2.2.2013]. Dostupné z: http://site.ebrary.com/lib/natl/Doc?id=10559405.

ŘEHOR, J., 2004. *Teoretické a experimentálne štúdium problematiky HSC obrábania ocelí vysokej pevnosti a tvrdosti*. Dizertačná práca. Plzeň: Západočeská univerzita.

STN ISO 690, 2012. *Informácie a dokumentácia. Návod na tvorbu bibliografických odkazov na informačné pramene a ich citovanie*.

STRAKA, O., M. ŠIMANDL a J. DUNÍK, 2009. Gaussian mixtures proposal density in particle filter for track‑before‑detect. In: *Fusion 2009: the 12th international conference on information fusion*. New York: IEEE, s. 270‑277. ISBN 978‑0‑9824438‑0‑4.

Zákon č. 183/2000 Z.z. o knižniciach, o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z.z. o Matici slovenskej.

# Prílohy

Zaraďujeme sem text dotazníka, prepísané rozhovory a tiež tabuľky, grafy, schémy, ktoré sú väčšie ako cca jedna polovica normostrany. Prílohy sa číslujú a odkazujete na ne v texte. Pokiaľ sú súčasťou bakalárskej / diplomovej práce výstupy počítačových programov, veľmi rozsiahle dokumenty, audio záznamy, video záznamy a pod., priložíme ich ako prílohu nahranú v kolonke príloha v elektronickom systéme AiS2. Odporúčame ako prílohy nepoužívať zbytočne dokumenty, ktoré sú verejne dostupné v celku (zákony, etické kódexy), s ktorými potom vyjde zbytočná celková zhoda práce. Stačí pritom daný dokument pomenovať a riadne odkazovať, netreba ho uvádzať v celom znení.

**Príloha 1: Názov prílohy**